3. การประกอบธุรกิจของแต่ละสายผลิตภัณฑ์

 โครงสร้างของอุตสาหกรรม

โครงสร้างสิ่งทอของไทยในปัจจุบันมีลักษณะครบวงจร คือมีการผลิตตั้งแต่สินค้าขั้นต้น
ได้แก่การผลิตใย(FIBER) สินค้าขั้นกลางได้แก่ เส้นด้ายจากการปั่น, ผ้าทอดิบ, ผ้าถักดิบ
ตลอดจนผ้าที่ผ่านการฟอก, ย้อมพิมพ์ และแต่งสำเร็จ สินค้าขั้นปลายได้แก่ ผลิตภัณฑ์เครื่องนุ่งห่ม,
รองเท้า, เสื้อผ้าสำเร็จรูปและอื่นๆ

อุตสาหกรรมขั้นต้นหรือต้นน้ำ (UPSTREAM) ประกอบด้วยการผลิตใยธรรมชาติ(COTTON FIBER)
และใยสังเคราะห์ (MANMADE FIBER) โดยเฉพาะใยสังเคราะห์
ซึ่งใช้เงินลงทุนและเทคโนโลยีระดับสูงโดยจะใช้แรงงานไม่มากนัก

อุตสาหกรรมขั้นกลางหรือกลางน้ำ (INTERMEDIATE) ประกอบด้วย การปั่นเส้นด้าย,
การแต่งเส้นด้าย, การทอผ้า, การถักผ้า, การฟอกย้อมและการแต่งพิมพ์ผ้าสำเร็จ
การผลิตขั้นกลางนี้สามารถเลือกใช้เทคโนโลยีในระดับสูง
หรือใช้เทคโนโลยีระดับกลางและเน้นการใช้แรงงานก็ได้

อุตสาหกรรมขั้นปลายหรือปลายน้ำ(DOWN STREAM) ประกอบด้วย การผลิตเครื่องนุ่งห่ม
รองเท้าและเสื้อผ้าสำเร็จรูป ซึ่งเป็นขั้นตอนสุดท้ายของอุตสาหกรรมสิ่งทอ
โดยเน้นการใช้แรงงานในการผลิตสูง (LABOUR INTENSIVE)

(1). ลักษณะผลิตภัณฑ์หรือบริการ

ผลิตภัณฑ์หลักของบริษัท ได้แก่:

ก) เส้นด้ายดิบ (ด้ายทอและด้ายถัก) เป็นวัตถุดิบที่ใช้ในอุตสาหกรรมการทอผ้าดิบและถักผ้าดิบ
ซึ่งมีหลายชนิด เช่น เส้นด้ายฝ้ายธรรมชาติ (100% Cotton Yarn), เส้นด้ายใยสังเคราะห์
(Manmade Yarn) และเส้นด้ายผสม (Blend Yarn)

a) เส้นด้ายฝ้ายธรรมชาติ (100% Cotton Yarn) ผลิตมาจากฝ้ายธรรมชาติ
ซึ่งขนาดของเส้นด้ายจะถูกกำหนดโดยเบอร์ของเส้นด้าย ตั้งแต่เบอร์ต่ำ เช่น เบอร์ 5
ไปจนถึงเบอร์สูง เช่น เบอร์ 60 เป็นต้น

b) เส้นด้ายใยสังเคราะห์ (100% Manmade Yarn) ผลิตมาจากใยสังเคราะห์
ซึ่งขนาดของเส้นด้ายจะถูกกำหนดโดยเบอร์ของเส้นด้ายตั้งแต่เบอร์ต่ำ ไปจนถึงเบอร์สูง
ในกรณีของบริษัท เส้นด้ายใยสังเคราะห์จะมีทั้งเส้นด้ายใยสังเคราะห์ทำจากใยโปลีเอสเตอร์ 100%
(Polyester Fiber) และเส้นด้ายใยสังเคราะห์ทำจากใยเรยอน 100% (Rayon Fiber)

c) เส้นด้ายผสม (Blend Yarn)
ผลิตมาจากการผสมของใยวัตถุดิบระหว่างใยธรรมชาติกับใยสังเคราะห์
หรือระหว่างใยสังเคราะห์ต่างชนิดกัน อัตราส่วนของการผสมจะขึ้นอยู่กับความต้องการของลูกค้า
ส่วนใหญ่แล้วจะอยู่ในอัตราส่วน 65% กับ 35% ตัวอย่างเช่น เส้นด้าย P/C 45
คือเส้นด้ายที่ผลิตจากการผสมของใยสังเคราะห์โปลีเอสเตอร์ 65% กับ ใยฝ้ายธรรมชาติ 35%
ขนาดของเส้นด้ายคือเบอร์ 45

ข) ผ้าทอดิบ (Grey Fabric) เป็นผ้าที่ทอมาจากเส้นด้ายดิบ มีความหลากหลายตามชนิด
และขนาดของเส้นด้ายที่ใช้ในการทอ ตลอดจนโครงสร้างและความหนาแน่นของการทอ
ซึ่งผ้าทอดิบดังกล่าวนี้ ส่วนใหญ่จะต้องถูกนำไปเข้าขบวนการย้อมและตกแต่งอีก
แล้วแต่ลักษณะความต้องการของตลาดหรือการใช้งาน อันได้แก่
ตลาดสำหรับอุตสาหกรรมตัดเย็บเสื้อผ้า (Garment Industry) อุตสาหกรรมรองเท้า (Shoes
Industry) และอื่นๆ อีกมากมาย

ขั้นตอนและเทคโนโลยีการผลิต

ขบวนการผลิตเส้นด้ายแบ่งเป็น 2 ประเภท ดังนี้

(1) ขบวนการผลิตเส้นด้ายประเภท RING SPINNING

RAW MATERIALS: COTTON,

POLYESTER, RAYON

BLOWING

SLIVER LAP

CARDING

RIBBON LAP

DRAWING 1

COMBING

DRAWING 2

DRAWING 3

ROVING

RING SPINNING

WINDING

DOUBLING

  PACKING TWISTING

ภาพแผนภูมิแสดงขบวนการผลิตเส้นด้ายประเภท RING SPINNING

1.1 การผสมฝ้าย (Blowing)
เป็นการรวมฝ้ายต่างชนิดกันเพื่อให้ได้ส่วนผสมตามมาตราฐานที่ตั้งไว้
ฝ้ายประเภทจะได้รับการกระจายและรวมตัวเข้าด้วยกันใหม่อย่างสม่ำเสมอ
และทำความสะอาดแยกเอาสิ่งสกปรกที่ผสมอยู่ออก เพื่อให้ได้ส่วนผสมที่สม่ำเสมอ
และสะอาดอย่างเพียงพอ

1.2 การสางใย ( Carding) เป็นการนำเส้นใยที่ผ่านการผสมแล้ว
ซึ่งยังมีสิ่งสกปรกติดอยู่มาทำการแยกแยะกลุ่มเส้นใยออกจากกันอย่างอิสระ
ทำให้สิ่งสกปรกและสิ่งแปลกปลอมหลุดออกไป ทั้งเป็นการขจัดเส้นใยสั้นด้วย
แล้วทำการรวบรวมเส้นใยที่สะอาดแล้วนี้ให้เป็นเส้นใยยาวตลอดออกมาเป็นเส้นใยฝ้าย (Sliver)

1.3 การเตรียมหวีเส้นใยฝ้าย (Sliver Lap and Ribbon Lap)
เส้นใยฝ้ายที่ได้จากการสางใยเมื่อต้องการทำเป็นฝ้ายผ่านการหวี ( Combing )
ต้องผ่านการทำให้เป็นแผ่นม้วน ( Lap ) เพื่อป้อนเข้าเครื่องหวีต่อไป

1.4 การหวีเส้นใยฝ้าย ( Combing ) ในการปั่นเส้นด้ายคุณภาพดี
จำเป็นต้องมีการขจัดเอาสิ่งสกปรกและเส้นใยสั้น ๆ ออกไป
ทำให้เส้นใยเรียงตัวและเหยียดตรงมากที่สุดแล้วออกมาเป็นเส้นใยฝ้าย ( Silver ) อีกครั้งหนึ่ง
เพื่อใช้ในขบวนการผลิตขั้นตอนต่อไป

1.5 การรีดเส้นใยฝ้าย ( Drawing 1 , 2 ,3 )
เป็นการนำเส้นใยฝ้ายที่มีลักษณะไม่เหยียดตรงและยังไม่เรียงตัวขนานกันตามแนวทางยาวของ
Silver ดีพอ ประกอบกับเส้นใยและขนาดของ Silver
จากเครื่องสางใยแต่ละเครื่องก็แตกต่างกัน จึงต้องทำการรีดเส้นใยเพื่อให้ Silver
มีความสม่ำเสมอ มีขนาดรูปร่างและน้ำหนักตามที่ต้องการ และที่เครื่องรีดนี้
ยังสามารถรีดเส้นใยฝ้ายผสมกับเส้นใยสังเคราะห์ ให้เป็นเนื้อเดียวกัน
และตามอัตราส่วนผสมที่กำหนดไว้

1.6 การปั่นที่เครื่องปั่น 2 ( Roving ) เป็นการลดขนาดเส้นใยฝ้าย ( Silver )
ให้มีขนาดที่เหมาะสมสำหรับปั่นด้ายด้วยระบบ Draft เส้นใยที่ได้จากเครื่องปั่น 2
จะมีลักษณะยาวตลอด มีเกลียวเล็กน้อยเพื่อให้เส้นใยจับยึดกันและมีความแข็งแรง
แล้วจึงทำเป็นหลอดเพื่อความเหมาะสมในขบวนการผลิตขั้นตอนต่อไป

1.7 การปั่นเส้นด้าย ( Spinning ) เป็นขั้นตอนสุดท้ายของการปั่นเส้นด้าย โดยการนำเส้น
Rove จากเครื่องปั่น 2 มาลดขนาดด้วยระบบ Draft ทำเกลียวและให้ได้เบอร์ด้ายตามต้องการ
แล้วปั่นลงหลอด Bobbin เพื่อความเหมาะสมสำหรับการกรอด้าย ( Winding ) ต่อไป

1.8 การกรอด้าย ( Winding ) เป็นการกรอด้ายจากหลอดด้าย Bobbin ที่ได้จากการ
Spinning เพื่อให้ได้ความยาวมากขึ้นตามน้ำหนักที่ต้องการ และเป็นการกำจัดข้อบกพร่องต่าง ๆ
ของเส้นด้าย เช่น เส้นบาง ( Thin ) เส้นหนา ( Thick ) เป็นปม( Neps ) ตำหนิ Slub
และรอยต่อต่าง ๆ เพื่อไม่ให้เกิดปัญหาในการใช้งานและไม่ทำให้คุณภาพเส้นด้ายต่ำ
สามารถนำไปใช้ในขบวนการทอผ้าและจำหน่ายต่อไป

( 2 ) ขบวนการผลิตเส้นด้ายประเภท ROTOR SPINNING

RAW MATERIALS:

COTTON,

POLYESTER,

RAYON

BLOWING

CARDING

DRAWING 1

DRAWING 2

ROTOR SPINNING

PACKING

ภาพแผนภูมิแสดงขบวนการผลิตเส้นด้ายประเภท ROTOR SPINNING

ขบวนการผลิตเส้นด้ายประเภท ROTOR SPINNING คล้ายกับขบวนการผลิต

เส้นด้าย ประเภท RING SPINNING แต่ละขั้นตอนเครื่องปั่น 2 (ROVING ) และเนื่อง

จากเครื่องปั่นด้ายสามารถกรอด้ายให้เป็นหลอดโคนโดยอัตโนมัติ ดังนั้นจึงไม่มีขั้นตอน

การกรอด้าย ( WINDING ) ดังที่แสดงในภาพ

ขบวนการทอผ้า

  RAW MATERIAL

( YARN )

WEFT PREPARATION WARP PREPARATION

PIRN WINDING WARPING

SIZING

DRAWING - IN

WEAVING

INSPECTING ( GRADING )

PACKING

ภาพแผนภูมิแสดงขบวนการทอผ้า

ขบวนการผลิตผ้า แบ่งเป็น 4 ขั้นตอน ดังนี้

1. การเตรียมเส้นด้ายยืน ( Warp ) เริ่มต้นจาก Warping ซึ่งเป็นการสืบด้ายจากโคนหลาย ๆ
โคนตามจำนวนเส้นด้ายที่กำหนดมารวมเป็น Beam และจากหลาย ๆ Beam
รวมกันให้ได้จำนวนด้ายที่ต้องการ แล้วนำไปลงแป้งเส้นด้าย (Sizing)
เพื่อให้เส้นด้ายมีความแข็งแรง เหนียว มีความยืดหยุ่นของฟิล์มแป้ง สามารถทนต่อการเสียดสี
ในขั้นตอนการทอผ้า ด้ายที่ลงแป้งแล้วจะนำไปร้อยตะกรอ (Drawing - in)
เพื่อทำเป็นลายผ้าต่าง ๆ เสร็จแล้วจึงเตรียมขึ้นเครื่องทอ

2. การเตรียมเส้นด้ายพุ่ง ( Weft ) เริ่มต้นจาก Pirn Winding
ซึ่งเป็นการกรอด้ายจากโคนลงบนหลอดด้ายพุ่ง ( Pirn ) เพื่อนำไปร้อยเข้ากระสวย ( Shuttle
) ของเครื่องทอผ้า สำหรับเครื่องระบบ Shuttleless เช่น ระบบ Water Jet, Air Jet,
Rapier และ Projectile ฯลฯ ซึ่งเป็นเครื่องทอระบบที่ใหม่กว่านั้น
จะใช้ด้ายจากโคนโดยตรงที่ส่งมาจากโรงปั่นด้าย โดยตัดขั้นตอนการกรอด้ายพุ่ง ( Pirn Winding
)

3. การทอผ้า ( Weaving ) เป็นการนำด้ายพุ่งมาทอกับด้ายยืนให้เป็นผืนผ้า

4. การตรวจสอบคุณภาพและบรรจุหีบห่อ ( Inspecting & Packing )
ผ้าที่ทอเสร็จแล้วจะถูกนำมาตรวจสอบคุณภาพเพื่อแยกเกรด ( Inspecting ) และจัดเป็นพับ
หรือบรรจุหีบห่อหรืออัดเป็นเบล ( Packing ) เพื่อส่งไปจำหน่ายต่อไป

(2). การตลาดและการแข่งขัน

 กลยุทธ์ทางการตลาด

สินค้าของบริษัทเป็นผลิตภัณฑ์ที่ใช้เพื่อการอุตสาหกรรม
การขายแต่ละครั้งมักเป็นการขายจำนวนมากเพื่อผลิตสินค้าในลักษณะ MASS PRODUCTION
ทำให้เกิด ECONOMY OF SCALE โดยส่วนใหญ่แล้ว บริษัททำการผลิตสินค้าตามคำสั่งซื้อของลูกค้า
และบริษัทเน้นการผลิตสินค้าเป็นลักษณะ FASHION
ซึ่งจะทำให้บริษัทสามารถรักษาระดับสต็อกวัตถุดิบและสินค้าในระดับต่ำ
และสามารถปรับตัวเข้ากับตลาดได้ดีขึ้น

อย่างไรก็ดี บริษัทได้พยายามเน้นลูกค้าที่เป็นอุตสาหกรรมมากขึ้น โดยขายตรงกับลูกค้าดังกล่าว
ไม่ผ่านพ่อค้าคนกลาง และบริษัทได้ปรับปรุงผลิตภัณฑ์
โดยเสนอขายสินค้าสำเร็จรูปเพื่อเพิ่มมูลค่าในตัวสินค้า เช่นการทดลองทอและย้อมสินค้า
เพื่อขายแก่การ์เม้นท์โดยตรง

สำหรับการตั้งราคา บริษัทจะตั้งราคาให้เหมาะสมกับราคาตลาด
โดยจะตั้งให้คลอบคลุมถึงต้นทุนการผลิตเป็นหลัก แต่เนื่องจากบริษัทไม่มีสินเชื่อใดๆกับสถาบันการเงิน
จึงทำให้บริษัทจำเป็นต้องขายในราคาที่ขาดทุนบ้าง เพื่อที่จะนำเงินสดมาชำระค่าวัตถุดิบ
และค่าใช้จ่ายต่างๆ

การจำหน่ายและช่องทางการจำหน่าย

บริษัทแบ่งตลาดการจำหน่ายเป็น 2 ลักษณะคือ

1. ตลาดในประเทศ แบ่งการจำหน่ายเป็น 2 ลักษณะคือ

1.1) การจำหน่ายโดยตรง ซึ่งทางบริษัทฯจะเป็นผู้มาติดต่อกับลูกค้าโดยตรง (DIRECT SALES)
โดยลูกค้าหลักได้แก่โรงงานทอผ้า (WEAVING) และ โรงงานถักผ้า (KNITING) ซึ่งลูกค้ากลุ่มนี้
จะเป็นลักษณะอุตสาหกรรมย่อยๆ ประมาณ 30-40 ราย

1.2) การจำหน่ายโดยผ่านตัวแทนจำหน่าย (TRADERS)
เช่นห้างหุ้นส่วนร้านค้าหรือบริษัทในสำเพ็งเป็นต้น
ซึ่งทำหน้าที่กระจายสินค้าอีกทอดหนึ่งไปยังลูกค้ารายย่อย และอุตสาหกรรมย่อยๆ
ทั้งนี้บริษัทฯไม่มีนโยบายแต่งตั้งตัวแทนจำหน่ายสำหรับตลาดในประเทศ
แต่จะอาศัยช่องทางโดยผ่านบริษัทขายปลีกในสำเพ็ง

สินค้าที่แบ่งช่องทางการจำหน่ายแยกตามประเภทของสินค้าได้ดังนี้คือ

1) เส้นด้ายฝ้ายธรรมชาติ( 100% COTTON), เส้นด้ายใยสังเคราะห์ (100% MANMADE YARN)
และเส้นใยผสม (BLEND) โดยจัดจำหน่ายโดยตรงและผ่านตัวแทน

2)  ผ้าดิบ จะจัดจำหน่ายให้แก่ลูกค้าโดยตรงที่เป็นโรงย้อม และตัวแทนจำหน่ายปลีก

2. ตลาดต่างประเทศ การจำหน่ายของสินค้าเฉพาะผ้าดิบ ส่งออกไปยังสหรัฐอเมริกา และยุโรป
เช่นประเทศอังกฤษ และจำหน่ายผ่านตัวแทนทั้งหมด โดยตัวแทนจะได้ค่านายหน้า
เดิมบริษัทไม่มีการส่งออกเส้นด้าย
แต่ปัจจุบันมีการขยายตลาดโดยส่งออกเส้นด้ายไปยังประเทศไต้หวัน ฮ่องกงและเวียดนาม
โดยผ่านตัวแทนคือบริษัทย่อยที่ฮ่องกง คือ TDT (HK) Limited
ซึ่งได้ผลตอบแทนในลักษณะค่านายหน้า คิดเป็นร้อยละ 10 ของยอดเก็บเงินจากลูกหนี้ อย่างไรก็ตาม
เนื่องจาก ในกรกฎาคม 2545 บริษัทพบว่า
เกิดการทุจริตในการจำหน่ายสินค้าของพนักงานของบริษัทย่อยที่ฮ่องกง และ เนื่องจาก
บริษัทย่อยดังกล่าวไม่ประสบความสำเร็จในการเป็นตัวแทนจำหน่ายและส่งเสริมการขายในต่างประเทศ
ตามที่ได้คาดการณ์ไว้ อีกทั้งเพื่อเป็นการลดต้นทุนในการดำเนินงาน
บริษัทจึงมีนโยบายหยุดการดำเนินธุรกิจชั่วคราวในบริษัทย่อยดังกล่าว โดยบริษัทได้หยุดธุรกรรมใดๆ
ของบริษัทย่อย ตั้งแต่วันที่ 30 กันยายน 2545 เป็นต้นมา และคาดว่าจะไม่มีธุรกรรมใดๆ
ของบริษัทย่อยทั้งสองในช่วง 2-3 ปีนี้ รายละเอียดปรากฏในข้อ 5 เงินลงทุนของบริษัท

 ลักษณะของลูกค้าและความสัมพันธ์

บริษัทมีความสัมพันธ์ที่ดีและมีความเชื่อมั่นจากลูกค้ามาโดยตลอด
สืบเนื่องมาจากบริษัทมีอายุเก่าแก่และมีประสบการณ์โชกโชนในธุรกิจสิ่งทอ
จึงทำให้ลูกค้ามีความไว้วางใจในผลิตภัณฑ์และการส่งมอบสินค้าที่ตรงต่อเวลา
ทำให้กลุ่มของลูกค้าที่ปัจจุบันมีการค้ากันอยู่เป็นกลุ่มที่เก่าแก่และชั้นดี
ลักษณะของลูกค้ามีทั้งประเภทที่เป็นอุตสาหกรรมสิ่งทอ ซึ่งมีความต้องการผลิตภัณฑ์ต่างๆ
เพื่อนำไปใช้ในการผลิต และแปรรูปเป็นผ้าทอและผ้าถักอย่างต่อเนื่อง
ฐานลูกค้าของบริษัทส่วนใหญ่เป็นลูกค้าที่ได้ติดต่อกันมานาน
ประกอบไปด้วยกลุ่มอุตสาหกรรมและพ่อค้าคนกลาง

ยอดขายของลูกค้ารายใหญ่ 10 รายแรกในระยะ 3 ปีที่ผ่านมา

  ------------------------------------ -------- --------- -------- --------- -------- ---------
                                       2545               2544               2543     

                                       ล้านบาท   %         ล้านบาท   %         ล้านบาท   %

  ยอดขายของลูกค้ารายใหญ่ 10 รายแรก        547.92   85.10%    370.33   63.38%    448.91   47.30%

  ยอดขายสุทธิของบริษัท                     643.85   100.00%   584.34   100.00%   949.15   100.00%

                                                                                      

  สัดส่วนการจำหน่ายในประเทศและต่างประเทศ                                                  

                                       2545               2544               2543     

                                       ล้านบาท   %         ล้านบาท   %         ล้านบาท   %

  มูลค่าการจำหน่ายในประเทศ                260.24   40.42%    400.06   68.46%    694.67   73.19%

  มูลค่าการจำหน่ายต่างประเทศ               383.61   59.58%    184.28   31.54%    254.48   26.81%

  รวม                                  643.85   100.00%   584.34   100.00%   949.15   100.00%
  ------------------------------------ -------- --------- -------- --------- -------- ---------

ในปี 2545 อุตสาหกรรมสิ่งทอตกต่ำอย่างมากต่อเนื่องจากปี 2543 เป็นเพราะเศรษฐกิจที่ชะลอตัว
มีผลกระทบกับผู้ผลิต ผู้ขายส่งและขายปลีก

สภาพอุตสาหกรรมสิ่งทอเฉพาะกลุ่มปั่นด้ายทอผ้าและการแข่งขัน

เมื่อ 2-3 ปีที่แล้วอเมริกาได้เป็นผู้ซื้อสินค้าสิ่งทอรายใหญ่ที่สุดของโลก
แต่อเมริกาเองก็ประสบปัญหาเศรษฐกิจภายในประเทศชะลอตัว
ทำให้การบริโภคสินค้าสิ่งทอลดลงและมีผลให้ราคาต่ำลงด้วย ต่อเนื่องจากปี 2544
ราคาฝ้ายได้ตกต่ำสุดในรอบหลายปี จากการผลิตฝ้ายที่สูงมากเป็นประวัติการณ์
ผู้ผลิตได้ลดการผลิตเพื่อควบคุมระดับสต๊อคสินค้าสำเร็จรูป
เหตุการณ์การก่อวินาศกรรมในเดือนกันยายนในปี 2544
ที่ประเทศอเมริกาทำให้เศรษฐกิจอเมริกาแย่ลงไปอีก ถึงแม้ว่าต้นทุนการผลิตจะต่ำ
เพราะราคาวัตถุดิบต่ำ แต่ไม่มีความต้องการของสินค้าในตลาด จึงมีผลให้ราคาสินค้าลดต่ำลง
จากการแข็งค่าของเงินบาท ประกอบกับการนำเข้าเพิ่มขึ้นจากจีนและอินโดนีเซีย
ทำให้การบริโภคในประเทศน้อยลง
อีกทั้งผู้ผลิตจากประเทศดังกล่าวต้องการขายสินค้าอย่างเร็วเพื่อลดปริมาณสต็อคสินค้าที่อยู่ในระดับสูง

ที่ผ่านมา ผู้ส่งออกสิ่งทอและเครื่องนุ่งห่มในประเทศมีความได้เปรียบในเชิงแข่งขัน
เนื่องจากมีต้นทุนด้านแรงงานค่อนข้างต่ำ แต่เมื่อค่าจ้างแรงงานขั้นต่ำได้ปรับตัวขึ้น
ได้กลายเป็นอุปสรรคสำคัญในการเป็นผู้นำในการค้าระหว่างประเทศของไทย นอกจากนั้น
การเคลื่อนไหวของประเทศต่างๆ
เพื่อให้เกิดเขตเสรีการค้าเดียวกันหรือการร่วมมือตกลงทางการค้าของประเทศผู้นำเข้าและประเทศผู้ผลิต
ทำให้การค้าระหว่างกันเพิ่มมากขึ้นและลดการนำเข้าจากประเทศนอกเขตการค้าเสรีหรือนอกข้อตกลง
ยิ่งสนับสนุนให้มีการแข่งขันที่รุนแรงมากขึ้นในอุตสาหกรรมสิ่งทอและเครื่องนุ่งห่ม
โดยประเทศที่มีต้นทุนด้านแรงงานต่ำจะได้รับประโยชน์ดังกล่าว ได้แก่ อินโดนีเซีย จีน อินเดีย
เวียดนาม ในระยะยาว เพื่อให้แข่งขันได้ ผู้ผลิตต้องรักษาคุณภาพของสินค้า ผลิตสินค้าที่หลากหลาย
ควบคุมค่าใช้จ่าย ขายราคาที่เหมาะสมและบริการที่ดีแก่ลูกค้า

ผลผลิตของโลก ไม่ได้กระเตื้องขึ้นใน 2-3 ปีที่ผ่านมา
การปิดการผลิตและเศรษฐกิจที่ชะลอตัวได้ทำให้ผลผลิตลดลง อย่างไรก็ดี
ตลาดสิ่งทอมีแนวโน้มที่จะเปลี่ยนจากสินค้าเดิมๆเช่นเครื่องนุ่งห่ม
เป็นสินค้าแบบเฉพาะเจาะจงมากขึ้น เช่นสินค้าสำหรับการตกแต่งและใช้ในบ้าน (Home
Furnishing)

อย่างไรก็ตาม อเมริกามีแนวโน้มที่จะฟื้นตัวจากเศรษฐกิจที่ตกต่ำ
จะมีผลให้อุตสาหกรรมสิ่งทอมีอนาคตที่ดีได้
และการแข่งขันมีความรุนแรงขึ้นในช่วงไตรมาสสุดท้ายของปี
คาดว่าจะมีผู้นำเข้าสั่งซื้อมากขึ้นเพื่อทดแทนสต๊อคเดิมและเตรียมขายช่วงปลายปี
กอปรกับผู้นำเข้ามีคำสั่งซื้อกับจีนเกินกว่าโควต้าส่งออกที่จีนได้รับ
ทำให้ผู้นำเข้าหันมาซื้อสินค้าจากไทยแทน ทั้งนี้
ปัญหาสงครามระหว่างสหรัฐกับอิรักคงจะไม่ส่งผลกระทบต่อคำสั่งซื้อในปี 2545
แต่อาจมีผลกระทบต่อปี 2546
ในทางกลับกันสินค้าไทยอาจได้รับคำสั่งซื้อเพิ่มจากการที่ผู้นำเข้าย้ายคำสั่งซื้อจากประเทศที่มีความเสี่ยงจากสงครามมายังประเทศไทยแทน

ความยาก/ง่ายที่จะมีคู่แข่งรายใหม่และสินค้าทดแทน

ถึงแม้ว่าตลาดสิ่งทอในปีที่ผ่านมาไม่ดี แต่ตลาดสิ่งทอเป็นตลาดใหญ่
และเนื่องจากอุตสาหกรรมสิ่งทอเป็นอุตสาหกรรมที่ต้องมีเงินลงทุนค่อนข้างมาก
โดยเฉพาะอย่างยิ่งในอุตสาหกรรมปั่นด้ายและทอผ้าซึ่งมีการแข่งขันสูง
ทั้งในปัจจุบันก็มีผู้ประกอบการเดิมอยู่แล้วมากราย ประกอบกับปัจจุบันยังอยู่ในช่วงเศรษฐกิจชะลอตัว
ฉะนั้นโอกาสที่จะมีคู่แข่งหรือผู้ประกอบการรายใหม่คงจะมีน้อยมาก
ถ้าหากจะมีน่าจะเป็นการขยายแผนการผลิตของผู้ประกอบการรายเดิม
เพื่อเป็นการเพิ่มประสิทธิภาพผลผลิตและลดต้นทุนในการผลิตต่อหน่วยลง (PRODUCTION AND COST
EFFICIENCY)

ส่วนสินค้าทดแทนนั้น เนื่องจากมูลค่าต่อหน่วยของผลิตภัณฑ์สิ่งทอค่อนข้างต่ำ
เมื่อเปรียบเทียบกับผลิตภัณฑ์ของอุตสาหกรรมอื่นๆ
ฉะนั้นสินค้าหรือผลิตภัณฑ์อื่นที่จะมาทดแทนผลิตภัณฑ์สิ่งทอจะมีน้อยมาก ในทางตรงกันข้าม
ผลิตภัณฑ์สิ่งทอจะมีส่วนเข้าไปทดแทนผลิตภัณฑ์อุตสาหกรรมประเภทอื่นๆ เช่น
การนำเอาผลิตภัณฑ์สิ่งทอไปใช้ในอุตสาหกรรมยานยนต์ เช่น เบาะนั่ง,
ฉนวนกันเสียงและความร้อน, เทปพันสายไฟ และอื่นๆ
นอกจากนี้ยังมีการนำเอาผลิตภัณฑ์สิ่งทอไปใช้ในอุตสาหกรรมการแพทย์
อุตสาหกรรมบรรจุภัณฑ์และอื่นๆ อีกมากมาย

  (3) การจัดหาผลิตภัณฑ์หรือวัตถุดิบ

(ก) วัตถุดิบหลักที่ต้องจัดซื้อ คือ ฝ้ายและใยสังเคราะห์ต่างๆ เพื่อนำมาใช้ในการปั่นด้าย
ส่วนการทอผ้านั้น บริษัทใช้ด้ายจากที่ผลิตได้เองเป็นส่วนใหญ่
และจัดซื้อด้ายชนิดที่บริษัทมิได้ทำการผลิตเอง และในปี 2544 นี้ บริษัทไม่ได้สั่งซื้อด้ายจากภายนอก

a) ฝ้ายหรือฝ้ายธรรมชาติ (Cotton) เป็นผลผลิตจากการเกษตร
ถือเป็นวัตถุดิบหลักที่สำคัญสำหรับบริษัท ในปี 2544 ที่ผ่านมา ปริมาณการใช้ฝ้ายคิดเป็นประมาณ 60%
ของวัตถุดิบใช้ทั้งหมด เนื่องจากปัจจุบันผลผลิตฝ้ายภายในประเทศยังไม่เพียงพอต่อความต้องการ
ประกอบกับโรงงานปั่นด้ายมีความต้องการฝ้ายหลากหลายชนิด
เพื่อสนองความต้องการของตลาดจึงต้องพึ่งพาการนำเข้าฝ้ายจากต่างประเทศ
บริษัทได้นำเข้าฝ้ายจากประเทศดังต่อไปนี้คือ สหรัฐอเมริกา, ออสเตรเลีย, อินเดีย, รัสเซีย,
ปากีสถาน, จีน, และประเทศต่างๆในทวีป แอฟริกา ในปีที่ผ่านมา
บริษัทมีมูลค่าสัดส่วนการนำเข้าฝ้ายร้อยละ 37 จากวัตถุดิบทั้งหมดที่ใช้
ซึ่งน้อยลงเมื่อเปรียบเทียบจากปีก่อน เนื่องจากบริษัทขาดเงินทุนหมุนเวียนและยังไม่มีวงเงินสินเชื่อ
ทำให้บริษัทต้องจัดซื้อภายในประเทศมากขึ้น

b) ใยสังเคราะห์ (Manmade Fiber) ถือเป็นวัตถุดิบหลักอีกประเภทสำหรับบริษัท
โดยแยกออกเป็น 2 ชนิดได้ดังนี้:

b.1) ใยสังเคราะห์โปลีเอสเตอร์ (Polyester Fiber)
ปัจจุบันบริษัทสามารถจัดซื้อใยสังเคราะห์ โปลีเอสเตอร์ ได้จากแหล่งขายภายในประเทศ
ไม่จำเป็นต้องพึ่งพาการนำเข้าจากต่างประเทศ
เนื่องจากผู้ผลิตภายในประเทศหลายแห่งสามารถผลิตได้เพียงพอต่อความต้องการของผู้ใช้ภายในประเทศ

b.2) ใยสังเคราะห์เรยอน (Rayon Fiber) เนื่องจากมีผู้ผลิตรายเดียวในประเทศไทย คือ
บริษัท ไทยเรยอน จำกัด (มหาชน)
แต่บริษัทมีความสัมพันธ์ที่ดีและได้ติดต่อดำเนินธุรกิจกันมาเป็นเวลานานจึงไม่น่าจะมีปัญหาในการจัดซื้อวัตถุดิบชนิดดังกล่าว
อย่างไรก็ตาม บริษัท สามารถนำเข้าใยสังเคราะห์เรยอนได้
แต่จะต้องติดเรื่องกำแพงภาษีนำเข้าซึ่งค่อนข้างสูง

 (ข) ปัจจัยที่มีผลกระทบต่อการเคลื่อนไหวของราคาวัตถุดิบหลักและปัญหาการจัดซื้อวัตถุดิบหลัก

เนื่องจากวัตถุดิบหลักของบริษัท เป็นสินค้าโภคภัณฑ์โดยเฉพาะฝ้ายธรรมชาติ ซึ่งมีการปลูกในหลายๆ
ประเทศทั่วโลก พร้อมทั้งยังมีราคาตลาดโลกฝ้าย ณ กรุงนิวยอร์ค (Cotton New York Future)
เป็นดัชนีชี้นำราคา ฉะนั้นในด้านการจัดซื้อจึงไม่เป็นปัญหาแต่อย่างใด
ส่วนปัจจัยที่มีผลกระทบต่อการเคลื่อนไหวของราคาได้แก่

- ความต้องการของผู้ใช้โดยรวม (Demand Side)

- ความสามารถในการผลิตของผู้ผลิต (Supply Side)

- ราคาน้ำมันในตลาดโลก ซึ่งจะเป็นปัจจัยกระทบต่อต้นทุนของผู้ผลิต
โดยเฉพาะน้ำมันดิบซึ่งเป็นวัตถุดิบต้นทางของใยสังเคราะห์โปลีเอสเตอร์

- สภาพดินฟ้าอากาศแปรปรวนในประเทศเพาะปลูกฝ้าย
ซึ่งจะมีผลกระทบอย่างมากต่อปริมาณฝ้ายเพาะปลูกและคุณภาพฝ้าย

การเปลี่ยนแปลงราคาวัตถุดิบในรอบ 5 ปีที่ผ่านมา หน่วย: บาท/กก.

  -------------- ----------- ----------- ----------- ----------- -----------
  วัตถุดิบ          2545        2544        2543        2542        2541

  ฝ้าย COTTON     49.29       57.44       44.27       51.02       74.86

  เรยอน          59.22       62.69       55.29       50.58       58.21

  โพลีเอสเตอร์     34.16       36.08       33.51       28.69       33.7

  ด้าย            -           -           53.38       -           60.96

  รวมวัตถุดิบ       42.50       47.66       40.79       40.24       52.73
  -------------- ----------- ----------- ----------- ----------- -----------

(ค) ผลกระทบต่อสิ่งแวดล้อม

บริษัทฯ มีมาตราการป้องกันภาวะมลพิษ มาโดยตลอดนับตั้งแต่เริ่มตั้งบริษัท
โดยการดูแลรักษาเครื่องจักรให้อยู่ในสภาพดี ทำให้เครื่องจักรมีประสิทธิภาพในการลดเสียงดัง
และลดปุยฝ้ายฟุ้งกระจาย บริษัทได้ให้ที่อุดหูและผ้าคลุมจมูกและปากให้แก่พนักงานทุกคน
และรณรงค์ให้พนักงานใส่ในเวลาทำงาน
บริษัททำความสะอาดเครื่องจักรที่ใช้งานและประตูหน้าต่างอย่างต่อเนื่อง ปัญหาน้ำเสียนั้นมีไม่มาก
เนื่องจากบริษัทไม่มีโรงฟอกย้อม
น้ำทิ้งส่วนใหญ่มาจากน้ำที่ใช้ผสมแป้งลงเส้นด้ายให้มีความคงทนมากขึ้นก่อนการทอเป็นผ้า
แป้งดังกล่าวเป็นแป้งจากธรรมชาติ นอกจากนี้ ก็เป็นน้ำมาจากหอพักคนงานและโรงอาหาร
ดังนั้นน้ำทิ้งดังกล่าวเป็นน้ำทิ้งจากการอุปโภคบริโภคของคนงาน อย่างไรก็ตาม
บริษัทได้มีการก่อสร้างบ่อบำบัดก่อนจะทิ้งลงสู่แม่น้ำ

(4). งานที่ยังไม่ได้ส่งมอบ

- ไม่มี -